《花朝社集送佘宗汉明府之南康访杨使君》
明代·徐熥

满路流莺送客轺，匡庐山色望中遥。朱门何处堪糊口，白发逢人反折腰。

月下歌声虚竹径，天涯离恨记花朝。知君此去经彭泽，陶令高风未寂寥。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。